Aliyu Aminu: An kara gano wani matashin soja da ya mutu a sabon harin Boko Haram, hotuna ▷ Legit.ng
Aliyu Aminu: An kara gano wani matashin soja da ya mutu a sabon harin Boko Haram, hotuna
7 months ago 3763 views by Naziru Dalha Taura
An bayyana rasuwar wani matashin soja mai suna Aliyu Aminu daga cikin jami'an tsaro 13 da mayakan kungiyar Boko Haram suka kashe a sabon harin kwanton bauna da suka ranar Litinin.
Sojoji 11 da jami'an 'yan sanda 2 ne suka rasa ransu bayan sun fada tarkon harin kwanton bauna da mayakan suka kafa a kan hanyar Damaturu zuwa Maiduguri.
Duk da dakarun sojin sun mayar da martani ga harin na mayakan kungiyar Boko Haram, Aliyu, tare da wasu ragowar sojoji 11 da jami'an 'yan sanda 2 sun rasa ransu yayin musayar wuta.
Marigayi Aliyu Aminu
Marigayi Aliyu Aminu da Abokansa
'Yan uwa da abokan arzikin Aliyu sun yi juyayi da alhinin rashinsa a dandalin sada zumunta.
YahayaAliyu Kakeyi, daya daga cikin wadanda suka nuna alhini da mutuwar Aliyu, ya rubuta a shafinsa na Facebook: "Inalillahi wainnailahi rajiun, ina mai bakin cikin sanar da ku mutuwar dan mu Aliyu Aminu (Abba), daya daga cikin jami'an tsaro 13 da mayakan kungiyar Boko Haram suka kashe a kan hanyar Damaturu zuwa Maiduguri.
Ko a ranar Alhamis da ta gabata, sai da jaridar Legit.ng ta kawo maku labarin cewar wasu 'yan ta'adda da ake kyautata zaton 'yan kungiyar Boko Haram ne sun kone makarantun firamare guda biyu da wani ginin sojoji a cikin kwanaki biyu a jihar Yobe.
Abubakar ShekauBorno State News TodayHausa NewsMaza Da MataShugaban Matasan Arewa
19 minutes ago 276 views